Falmutun yandırılması
Falmutun yandırılması — ABŞ İstiqlal müharibəsi zamanı kapitan Henri Mouetin komandanlığı altında Kral Hərbi Dəniz Qüvvələrinin gəmiləri tərəfindən Massaçusets ştatının Falmut müstəmləkə limanına reyd. Hücum yandırıcı mərmilərin istifadəsi də daxil olmaqla bombardmanla başlamış və sonra desantlar şəhəri tamamilə məhv etmişdir. Reyd İstiqlal müharibəsinin ilkin mərhələlərində patriot fəaliyyətlərini dəstəkləyən limanlara qarşı planlaşdırılmış cavab kampaniyasında yeganə böyük hadisə idi. Koloniyalarda basqın xəbərləri Britaniya hakimiyyət orqanlarına tabe olmaqdan imtinaya və müstəqil hökumətlərin yaradılmasına səbəb olmuşdur. B, həmçinin İkinci Kontinental Konqresi Kontinental Donanmanı formalaşdırmaqla Britaniyanın dəniz üstünlüyünə meydan oxumağa sövq etmişdir.